**9 – лекция. *Редактор-жүргізушінің этикалық мазмұны.***

Жалпы теледидар тарихындағы хабарлар жиынтығының бір үрдісі-шешендік. Дәл сөйлеу, нақты пікірлілік. Көп сөйлеу де қоюы қалың көпірмеге айналып, көрермендерді жалықтырып жібереді. Журналистің шешендігі мен шеберлігі экранда өзін жарнамалау емес, хабарға қатысушыларды қызықты тақырыпқа үйіріп әкету. Оның мақсаты да сол. Абырой беделі де, бақыты да осы. Ол үшін кейіпкерді мадақтап, машақаттану да артық іс. Ұстамдылық пен сөз ұсталығы, әр қатысушыға әсер ететіндей қолдау әрекеттері, мәнерлі ілтипаты студияның ішін ерекше нұрға бөлегендей болса, оның көрермендері де көп, тілектестері де мол.